  Майя Бывальцева Вавож ёросын рапс кидысэз переработать каронъя пичи завод усьтӥзы. Со сярысь Удмуртиысь Гурт возёсъя но сиён-юонъя министерстволэн пресс-службаяз ивортӥзы. Элькун понна та пусйымон ӵектос. Асьме возёсъёс рапсэз будэтон технологиосты мыло-кыдо куто. Кылем арын та усто будос улэ 11 сюрс гектар музъем висъямын вал, тросгес ӵапак Вавож ёросын - 1сюрс 400 гектарлэсь трос. 2019-тӥ арлы чакланъёсын – музъемлэсь огъя быдӟалазэ 13 сюрс 500 гектарозь вуттон. Со дыре ик рапс кидысэз переработать каронъя рос-прос объектмы ӧй на вал Ольга Абрамова, Удмуртиысь гурт возёсъя но сиён-юонъя министрВыль ужпӧрез «Колос» возёсын усьтӥзы. Завод рапс вӧй но пудоез сюдыны кыд (жмых) поттоз. Объектын кык линиез лэзизы, котькудӥз часкын 350 килограмм кидысэз переработать карыны чакламын. Завод аслаз кидысэнызы ужалоз шуыса чакламын, соин ик возёсын рапс улэ музъемзылэсь быдӟалазэ 800 гектарысь 1 сюрс гектарозь йылэтыны малпало. Тодэ вайытом, Удмуртиысь одӥгаз фермер возёсын рапс вӧез дизель эстӥськонэз сямен кутыны кутскизы.  Тегъёс: Вавож Удмуртия гуртвозёс гуртвозёсъяминистерство ОльгаАбрамова  